钦定古今图书集成/明伦汇编/家范典/第053卷 > 春秋四传 > 《声姜会齐侯》
## 钦定古今图书集成/明伦汇编/家范典/第053卷 > 春秋四传 > 《声姜会齐侯》

《春秋》僖公十有七年秋，夫人姜氏会齐侯于卞。
《左传》：“师灭项”、淮之会，公有诸侯之事，未归而取项，齐
人以为讨而止公。秋，声姜以公故，会齐侯于卞。

〈大全〉张氏曰：“人臣灭项而止，僖公刑已颇矣，又远会妇人于鲁地，此管仲既亡，桓公志荒之政也。”　临川吴氏曰：“此盖会淮之后，诸侯各归其国，齐独止，公将执之以归。夫人，齐女也。闻公见止，要齐侯于路而会之，非齐侯已归，而再出会姜氏也。妇人无外事，鲁之诸夫人声姜，颇为贤妇，诗人以令妻颂之而犹有此失，盖稔”于见闻之非，盲于礼义之正，是以好成人之美者，惜焉。　高氏曰：“论其情则可矣，而礼则不可也。《小白》入鲁地而会声姜，能无嫌乎？”